Afriyie Acquah

**Afriyie Acquah** (ba dɔɡe o la January 5, 1992) eɛ Ghana bɔli ŋmɛra aŋ maŋ ŋmɛra tonsoɡo.    

## O Nyivori Piilee
Ba dɔɡee Acquah January 5, 1992 Ghana paaluuŋ. O da danna la Italy deme terɛ waɡre ne o naŋ wa ɡaa be ka o te ŋmɛ o bɔli 2010 yuoni poɔŋ. O da iree kparoo baŋ maŋ sɛge o 94 mare bonso O ma daŋ nyɛɛ tuora ka ŋmɛne da iruu ana yuoni ne poɔŋ.  

## O Club Toma

### O Toma Piilee
Acquah piilee o bɔli ŋmeɛbo Glentoran Football Academy naŋ be Sunyani, Ghana, dɔɔ ŋa naŋ e Irish deɛbo baŋ boɔla Christopher Forsythe naŋ maale. Waɡre ne o naŋ da be Glentoran Football Academy ne, ba da kuu kyɔɔtaa naŋ wuno ka o na la neɛ naŋ ŋmɛra tonsoɡo yaɡa nuba naŋ be yuomo pie neŋ anaare (14) seŋ. 

O da leɛ ɡaaɛ Bechem United FC waɡre ŋa Irish deme bɔli ŋmɛ suɡu aŋ da ba deo paahe ba ziene, anaa zaa ka o neŋ Christopher Forsythe zaa da laŋ ɡaa Belfast. April 2009 poɔŋ, o sumee Bechem United baŋ ŋmɛ neŋ Italy deme bɔli ŋmɛ suɡu ŋa baŋ boɔna ka Empoli. 

### Palermo
February 1, 2010, Acquah da maree nuzaala ko Palermo a yi Ghana dɛme suɡu ŋa baŋ boɔna ka D.C United Aɡoɡo, kyɛ €500,000 da ɡaaɛ neɛ ne naŋ da vɛŋ o da ɡaa ana ziiri ba naŋ boɔla ka SCMG Sport Consulting & Management GmbH. FIGC da samee Palermo aneŋ ɡbɛra ne baŋ da ŋmɛ ne April 2012 waɡre la be la. 

### Parma (Pɛmbu)
July 12, 2012, Palermo da deɛ Acquah a ko Parma pɛmbu vuoŋ €100,000; a saɡediibu kyɛlee da la ka Parma na deɛ Acquah libie kyɛlee ka o naŋ na wa ɡaa zizagela zaa a yuoni paalaa. 

### Hoffenheim
January 2013 poɔŋ da la ka Acquah da yi ɡaa Germany deme bɔli ŋmɛ suɡu ŋa baŋ boɔna ka Hoffenheim ka a libiri da e €2.5 million ka a yuomo da e anaahe (4) kyɛ o da ba ŋmɛ kyɛkyɛru zaa a waana a 2012-2013 bɔli ŋmɛ vuo ne.  

### Oŋ Da Leo Gaa Parma (Pɛmbu)
July 2013 vuo ne, o da lɛo ɡaaɛ Parma a da tuoŋ te zaa deɛ zie a da baŋ ŋmɛ kyɛkyɛre lezare neŋ ayɔpoi (27) ana 2013/2014 bɔli ŋmɛ vuo ne. Ana vuo ne, Acquah da die o ɡoli fara o bɔli ŋmɛɛ toma poɔŋ waɡre ŋa Roma aŋ da di be 4-2 April 2, 2014 poɔŋ. Ba da la eɛ ka a pɛmbu la ɡaa nimbitɔɔre awa yuoni boŋyeni paale.  

### Sampdoria (Pɛmbu)
February 2015 poɔŋ da la ka o pɛmmo ne o naŋ da be Parma da saaŋ o naŋ da leɛ yi ɡaa Italy bɔli ŋmɛ suɡu kaŋa baŋ boɔna ka Sampdoria pɛmmo vuoŋ meŋ. O da ŋmɛɛ o Sampdoria kyɛkyɛ fara waɡre ŋa ba neŋ Chievo naŋ ŋmɛ ka a noba da di ne 2-1 kyɛ ka Acquah da ŋmɛ mintiri 90.  

### Torino
June 19, 2015, o naŋ da mare nuu ko Torino a te ta yuomo anaahe(4).  

### Empoli
Auɡust 17, 2018 ka Acquah da mare nu ko Italy bɔli ŋmɛ suɡu ŋa baŋ boɔna ka Empoli. 

### Yeni Malatyaspor
Auɡust 23, 2019, waɡre ŋa o neŋ Empoli toma aŋ da wa baahe, o da lɛo ɡaaɛ Turkey bɔli ŋmɛ suɡu ŋa baŋ boɔna ka Yeni Malatyaspor ka a yuomo e ayi (2) kyɛ ka vuo da la be be ka ba baahe yuoni bunyeni. Oŋ da ŋmɛ ne a wa yuoni bunyeni ba deɛ a suɡu neŋkpoŋ yiiluŋ k'o a la paahe namba boɔraa k'o ka o na la ayoɔbe(6). 

### Al Batin
June 22, 2021, Acquah da maree o nu yuomo ayi (2) a ko Saudi Arabia dɛme bɔli ŋmɛ suɡu ŋa baŋ boɔna ka Al Batin FC waɡre ŋa oŋ da ba la be jiejaa. Ba da bahuu January 1, 2022.

### Al-Quwa Al-Jawiya
February 1 2023 poɔŋ da la ka Acquah da te mare nu ko Iraqi dɛme bɔli ŋmɛ suɡu ŋa baŋ boɔna ka Al-Quwa Al-Jawiya. 

## O Ghana Bɔl Ŋmɛɛbu Toma
February 26, 2012, ba da boɔmee Acquah a paahe Ghana jaa bɔli ŋmɛ dɛme poɔŋ ka ba te ŋmɛ neŋ paaluu ŋa baŋ boɔna ka Chile. PPL Park aŋ be Chester, Pennsylvania aŋ be USA paaluuŋ da la jie Acquah aŋ da ŋmɛ o kyɛkyɛ ɡara ko Ghana. October 13, 2012, Civo Stadium aŋ be Lilonɡwe da la jie oŋ di o ɡoli fara ko Ghana waɡre ŋa ba neŋ Malawi aŋ da ŋmɛra. 

May 2014 poɔŋ da la ka Coach James Kwesi Appiah da de Acquah yuori paahe nuba ne anna ɡaa a dunee jaa bonsuo ŋa baŋ boɔna ka FIFA World Cup. June 2, 2014, Kwesi Appiah da deɛ o yuori aŋ eŋ a bɔli ŋmɛriba poɔŋ baŋ ɡaa a bɔli ŋmɛɛbu. Acquah da ŋmɛe o World Cup kyɛkyɛ fara waɡre ŋa oŋ da wa kpɛ minti 76 waɡre ne Ghana neŋ Portuɡal aŋ da ŋmɛra ka Portuɡal da di be 2-1.  

O da ɡaaɛ a Africa jaa bonsuo ŋa baŋ boɔna ka Africa Cup of Nations baŋ da ŋmɛ Equatorial Guinea a 2015 yuoni poɔŋ, beŋ ka Ivory Coast da di Ghana 9-8 waɡre ŋa a kyɛkyɛ aŋ da baahe 0:0 a d ɡaa penalti.  

## O Ŋmɛɛbu Wɔree
Acquah maŋ ŋmɛree toŋsoɡo oŋ da e neɛ aŋ tare faŋa, a jɔra yɛɡa a la e neɛ aŋ ba bana. Ba da maŋ vɛmeŋ oŋ ŋmɛra peɛle a puori dɛme. A naa jaa ka o toma da la ka o maŋ jiŋ a puori dɛme juŋ, kyɛ jie jaa baŋ emuu ana toŋsoɡo ne o maŋ baŋ ŋmɛ. 

## O Kyɛotaahe

### Al-Quwa Al-Jawiya

* Iraq FA Cup: 2022-2023 

### Ghana

* Africa Cup of Nations Runner-Up: 2015 

## Sommo Yizie